Andy Roxburgh

Andrew «Andy» Roxburgh (født 1. august 1943 i Glasgow) er en skotsk tidligere fotballspiller og trener som spilte i angrep i sin aktive karriere.  Han er likevel mest kjent for sin periode som trener for  fra slutten av 1980-tallet til begynnelsen av 1990-tallet, hvor han var med på å sikre kvalifisering til to mesterskap på rad.

 Klubbkarriere 
Roxburgh startet sin fotballkarriere hos Queen's Park FC i 1961, hvor han fikk i underkant av 20 seriekamper frem til 1963. Han dro deretter videre til East Stirlingshire FC, hvor han fikk over 30 seriekamper fordelt over to sesonger. I 1965 skrev han under på en kontrakt med Partick Thistle FC, hvor han fikk i underkant av 50 seriekamper frem til 1969, da han dro videre til Falkirk FC. Etter å ha spilt 56 seriekamper og scoret 26 mål, dro Roxburgh i 1972 videre til Clydebank FC, hvor han avsluttet sin drøyt 15 år lange fotballkarriere i 1975.

 Trenerkarriere 
Etter at han la opp som aktiv spiller ble han i 1975 utnevnt til teknisk direktør av Scottish Football Association. Han ble deretter trener for aldersbestemte landslag i Skottland, og ledet landets U19-landslag til finaleseier mot Tsjekkoslovakia under Europamesterskapet U-19 i 1982. Roxburghs vei mot jobben som Skottland-manager pekte seg ut i september 1985, da Jock Stein døde av hjerteinfarkt i en kamp mot . Steins assistent Alex Ferguson tok midlertidig over og ledet Skottland under VM i fotball 1986, men takket nei til å ta over jobben på permanent basis etter sluttspillet. 

Roxburgh ble deretter forespurt og takket ja den 1. juli 1986, noe overraskende foran langt mer erfarne trenere som blant andre Billy McNeill, Jim McLean, Kenny Dalglish og Tommy Docherty.Evening Times – Fergie Steps Down: The Other Contenders (Av Alan Davidson. Publisert 16. juni 1986, besøkt 6. mai 2012) Roxburgh klarte ikke å få nasjonen kvalifisert til EM i fotball 1988, men ledet Skottland gjennom en vellykket kvalifisering til VM i fotball 1990, hvor laget spilte gruppespillkamper mot  (0–1),  (2–1) og  (0–1). Han ledet også Skottland gjennom kvalifiseringen til EM i fotball 1992 i Sverige, hvor Skottland og Roxburgh møtte  (0–1),  (0–2) og  (3–0) i gruppespillet.

Han forlot vervet på høsten 1993 etter at Skottland feilet i å kvalifisere seg til VM i fotball 1994, og ble erstattet av Craig Brown. Siden 1994 har Roxburgh vært teknisk direktør for UEFA og medlem av Teknisk utviklingkomité hos FIFA.

 Meritter 
Individuelt
 SFWA Manager of the Year: 1989/1990

 Referanser 

 Eksterne lenker 
 FIFA.com – Profil

Kategori:Skotske fotballspillere
Kategori:Skotske fotballtrenere
Kategori:Trenere i Fotball-VM 1990
Kategori:Trenere i Fotball-EM 1992
Kategori:Fotballspillere for Queen's Park FC
Kategori:Fotballspillere for East Stirlingshire FC
Kategori:Fotballspillere for Partick Thistle FC
Kategori:Fotballspillere for Falkirk FC
Kategori:Fotballspillere for Clydebank FC
Kategori:Trenere for skotske fotballandslag
Kategori:Personer fra Glasgow
Kategori:Fødsler i 1943